**Izziņa**

**Par atzinumos sniegtajiem iebildumiem par protokollēmuma “Par informatīvo ziņojumu**

**“Par informācijas sistēmu pielāgošanu elektronisko rēķinu saņemšanai un**

**apstrādei nodokļu administrēšanas vajadzībām”” projektu un**

**informatīvā ziņojuma “Par informācijas sistēmu pielāgošanu elektronisko rēķinu saņemšanai un apstrādei nodokļu administrēšanas vajadzībām” projektu**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1.  | Informatīvais ziņojums:Attiecībā uz elektronisko rēķinu izmantošanu nodokļu administrēšanas pasākumu veikšanā, informējam, ka šobrīd norit darbs pie vairākiem projektiem, kas vērsti uz dokumentu digitalizāciju. | Informatīvajā ziņojumā sadaļā par šobrīd notiekošajām darbībām pie projektiem, kas vērsti uz dokumentu digitalizāciju pievienot informāciju, ka līdz ar Ekonomikas ministrijas 2019.gada 26.februāra informatīvā ziņojuma "Par blokķēdes tehnoloģijas izmantošanas piemēriem, perspektīvām un tālāko rīcību jomas attīstības veicināšanai" izskatīšanu Ministru Kabineta (turpmāk – MK) sēdē (TA-198; Prot. 10, #52), Ekonomikas ministrija skaidroja nepieciešamību aktualizēt diskusiju par kases aparātu reformas pielāgošanu atbilstošu tehnoloģisko risinājumu iespējām un IT infrastruktūrai, t.i., risinājumiem, kas stiprinātu Valsts ieņēmumu dienesta uzraudzības kapacitāti un paredzētu samērīgu finanšu un administratīvo slogu komersantiem tiem noteikto prasību izpildes nodrošināšanai. Ekonomikas ministrija kopīgi ar Valsts ieņēmumu dienestu kopš 2019.gada sākuma ir uzsākusi sarunas ar nozares ekspertiem, kas jau ir praktizējušies blokķēdes tehnoloģijā balstītu risinājumu izstrādē grāmatvedības uzskaites sistēmām, audita un maksājumu nolūkiem un kopumā atbalsta jaunu tehnoloģiju ieviešanu attiecībā uz kases aparātiem. Valsts ieņēmumu dienesta un Ekonomikas ministrijas sadarbības rezultātā 2019. gadā no 5.-7. aprīlim Rīgā norisinājās pirmais politikas veidotāju organizētais .tax Blockchain hakatons, kur tika meklēti blokķēdes tehnoloģijā bāzēti risinājumi valsts sektoram lielo datu, moderno tehnoloģiju, nodokļu krāpniecības un skaidrās naudas uzskaites sistēmas jomā. Šāds uz valsts sniegtajiem pakalpojumiem vērsts hakatons Baltijā norisinājās pirmo reizi. Papildus, 2018.gada 10. aprīlī Eiropas Komisija Digitalizācijas dienas ietvaros parakstīja Blokķēdes partnerības deklarāciju, kas paredz sabiedrības informēšanu un izpratnes veicināšanu par blokķēdes tehnoloģiskajām iespējām, lai veicinātu Eiropas Savienības kā reģiona konkurētspēju. Atbilstoši šīs deklarācijas 3. nodaļas 7. punktam gan Ekonomikas ministrija, gan Vides aizsardzības un reģionālā attīstības ministrija ir nominējusi pārstāvjus, kuri ir aktīvi piedalījušies pie pamatprincipu un tehniskās specifikācijas izstrādes, lai atbalstītu blokķēdes tehnoloģijas risinājumu ieviešanu ES dalībvalstīs. | **Ievērojot to, ka informatīvajā ziņojumā tiek iekļauta informācija par elektronisko rēķinu un citu dokumentu apriti elektroniskajā vidē un minētie dokumenti (rēķins un pavadzīme) veido kopumu pēc tā veidošanas un izmantošanas mērķa un būtības, tad blokķēdes tehnoloģijas risinājumu ieviešanai realizējama paralēli, nevis šī ziņojuma ietvarā.**  |  |  |
| 2.  | Protokollēmuma 2.punkts:2. Finanšu ministrijai organizēt darba grupu par attaisnojumu dokumentu un preču pavaddokumentu elektroniskās aprites sistēmas (turpmāk – sistēma) ieviešanu, iesaistot Ekonomikas ministrijas, Vides aizsardzības un reģionālās attīstības ministrijas, Satiksmes ministrijas, Labklājības ministrijas, Veselības ministrijas, Zemkopības ministrijas pārstāvjus, kā arī nepieciešamības gadījumā pieaicinot arī nozaru ekspertus, un sagatavot informatīvo ziņojumu par sistēmas ieguvumiem, riskiem, sistēmas ieviešanas izmaksām un priekšlikumiem par tālāko rīcību, un finanšu ministram līdz 2021.gada 1.martam noteiktā kārtībā informatīvo ziņojumu iesniegt izskatīšanai Ministru kabinetā. | Protokollēmuma 2.punktā ir noteikts, ka darba grupa sagatavos informatīvo ziņojumu par sistēmas ieguvumiem, riskiem, sistēmas ieviešanas izmaksām un priekšlikumiem par tālāko rīcību. Pamatojoties uz līdz šim gatavotajiem un Ministru Kabinetā izskatītajiem informatīvajiem ziņojumiem kases aparātu, pirkuma čeku, ēnu ekonomikas apkarošanas un blokķēdes jomā, Ekonomikas ministrija iebilst par atkārtota informatīvā ziņojuma izstrādi, līdz ar to piedāvājot šādu Protokollēmuma 2.punkta redakciju: “Finanšu ministrijai organizēt darba grupu par attaisnojumu dokumentu un preču pavaddokumentu elektroniskās aprites sistēmas (turpmāk - sistēmas) ieviešanu, iesaistot Ekonomikas ministrijas, Vides aizsardzības un reģionālās attīstības ministrijas, Satiksmes ministrijas, Labklājības ministrijas, Veselības ministrijas, Zemkopības ministrijas pārstāvjus, kā arī nepieciešamības gadījumā pieaicinot arī nozaru ekspertus, un izstrādāt sistēmas konceptuālo risinājumu, tai skaitā izstrādājot tehnoloģisko risinājumu, organizatorisko risinājumu un laika grafiku ieviešanai un iesniegt finanšu ministram līdz 2020.gada 1.novembrim.” | **Ievērojot to, ka jau šobrīd ir maija mēnesis, turklāt valstī ir izsludināta ārkārtas situācija, nebūtu lietderīgi noteikt 2020.gada 1.novembri kā termiņu, līdz kuram iesaistītajām ministrijām ir jāvienojas par sistēmas konceptuālo risinājumu, izstrādājot tehnoloģisko risinājumu, organizatorisko risinājumu un laika grafiku ieviešanai.****Līdz ar to nav atbalstāms Ekonomikas ministrijas ieteiktais termiņš.** |  |  |

Informācija par starpministriju (starpinstitūciju) sanāksmi vai elektronisko saskaņošanu:

Saskaņošanas dalībnieki Ekonomikas ministrija, Vides aizsardzības un reģionālās attīstības ministrija, Labklājības ministrija, Satiksmes ministrija, Veselības ministrija, Zemkopības ministrija.

Saskaņošanas dalībnieki izskatīja šādu ministriju(citu institūciju)

iebildumus: Ekonomikas ministrija.

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
|  |  |  |  |  |

Atbildīgā amatpersona M.Kalniņš

Valsts ieņēmumu dienesta

Nodokļu pārvaldes direktora vietnieks

67121786

Martins.Kalnins@vid.gov.lv